ອາດມີການຕົກລົງຢຸດຍິງກັນ ໃນລະຫວ່າງ ບຸນສາສະໜາ ຢູ່ຊີເຣຍ (ສະໄລດ໌)
ລັດຖະບານຊີເຣຍ ແລະຝ່າຍຄ້ານປະທານາທິບໍດີ Assad ໄດ້ຕົກລົງໃຫ້ມີການຢຸດຍິງກັນ ໃນລະຫວ່າງເທດສະການບຸນ Eid al-Adha ຊຶ່ງຈະເລີ່ມຂຶ້ນ ໃນວັນພະຫັດມື້ອື່ນນີ້.
ທູດພິເສດນາໆຊາດສໍາລັບຊີເຣຍ ທ່ານ Lakhdar Brahimi ກ່າວວ່າ ລັດຖະບານຊີເຣຍ ແລະບັນດາກຸ່ມກະບົດທີ່ຄັດຄ້ານ ປະທານາທິບໍດີ Bashar al-Assad ໄດ້ຕົກລົງໃຫ້ມີການຢຸດ ຍິງກັນ ໃນລະຫວ່າງເທດສະການບຸນ Eid al-Adha ຊຶ່ງຈະ ເລີ່ມຂຶ້ນ ໃນວັນພະຫັດມື້ອື່ນນີ້ ທ່ານ Brahimi ທູດພິເສດຂອງສະຫະປະຊາຊາດ ແລະສັນນິ ບາດຊາດອາຣັບ ກ່ຽວກັບ ຊີເຣຍ ກ່າວຕໍ່ພວກນັກຂ່າວ ວັນພຸດ ມື້ນີ້ ຢູ່ທີ່ກຸງໄຄໂຣ ວ່າ ທ່ານຫວັງວ່າ ການຢຸດຍິງເປັນເວລາ ຫລາຍວັນຄັ້ງນີ້ ຈະນໍາໄປສູ່ການສະຫງົບເສິກທີ່ຍາວນານກ່ວາ ນັ້ນ ໃນຖາະເປັນພາກສ່ວນນຶ່ງຂອງຂັ້ນຕອນແກ້ໄຂບັນຫາທາງ ການເມືອງ ກະຊວງການຕ່າງປະເທດຊີເຣຍກ່າວໃນຄໍາຖະແຫລງສະບັບນຶ່ງວ່າຕົນກໍາລັງຊັ່ງຊາເບິ່ງ ເລື່ອງການຢຸດຍິງນີ້ຢູ່ ແລະຈະທໍາການຕັດສິນ ໃຈຂັ້ນເດັດຂາດໃນວັນພະຫັດມື້ອື່ນ ທ່ານ Brahimi ມີໝາຍກໍານົດການທີ່ຈະລາຍງານໂດຍສັງເຂບຕໍ່ສະພາຄວາມໝັ້ນຄົງ ອົງການສະຫະປະຊາຊາດໃນວັນພຸດມື້ນີ້ ກ່ຽວກັບຜົນການ ພົບປະ ກັບທ່ານອັສຊັດ ແລະ ບັນດາຜູ້ນໍາອື່ນໆເມື່ອບໍ່ດົນມານີ້ ການຢຸດຍິງ ທີ່ໄກ່ເກ່ຍໂດຍ ທ່ານໂກຟີ ອັນນັນ ອະດີດເລຂາທິການໃຫຍ່ສະຫະປະຊາ ຊາດ ແລະທູດພິເສດກ່ອນທ່ານ Brahimi ໄດ້ແຕກຫັກລົງບໍ່ດົນຫຼັງຈາກມີຜົນບັງຄັບໃຊ້ ເມື່ອເດືອນເມສາຜ່ານມາ ທ່ານ Herve Ladsous ຫົວໜ້າກໍາລັງຮັກສາສັນຕິພາບຂອງຢູເອັນກ່າວເມື່ອວັນຈັນ ຜ່ານມານີ້ວ່າ ທ່ານກໍາລັງຕຽມ ກໍາລັງຮັກສາສັນຕິພາບສໍາລັບສົ່ງໄປປະຈໍາການໃນຊີເຣຍ ຖ້າຫາກມີການຕົກລົງຢຸດຍິງກັນ ໃນລະຫວ່າງດຽວກັນນີ້ ນາຍພົນລະດັບສູງສຸດຂອງຣັດເຊຍ ກ່າວວ່າ ກຸ່ມກະບົດຊີເຣຍ ມີ ລູກສອນໄຟ ທີ່ຫິ້ວໄປມາໄດ້ ຊະນິດຍິງຈາກພື້ນດິນໄປສູ່ ອາກາດ ໂຮມທັງລຸ້ນນຶ່ງທີ່ເຮັດຢູ່ ໃນສະຫະລັດນັ້ນນໍາ ເມື່ອວັນພຸດມື້ນີ້ ອົງການຂ່າວ Interfax ຂອງຣັດເຊຍ ໄດ້ອ້າງເອົາຄໍາເວົ້າຂອງນາຍພົນ Nikolai Makarov ຫົວໜ້າເສນາທິການກອງທັບຣັດ ເຊຍ ທີ່ເວົ້າວ່າ ລູກສອນໄຟຊະ ນິດທີ່ຍິງຈາກບ່າໄຫຼ່ນັ້ນ ແມ່ນຜະລິດຢູ່ໃນ ປະເທດຕ່າງໆ ແຕ່ວ່າແມ່ນໃຜເປັນຜູ້ປ້ອນອາ ວຸດດັ່ງກ່າວນີ້ ໃຫ້ກຸ່ມກະບົດນັ້ນ ຍັງຈະຕ້ອງໄດ້ຕັດສິນກັນຢູ່